Mi ara d-tarew tmeṭṭut, ttasent-d tlawin timqqranin ttɣimant ɣur-s, mi ara teslek, gezzment-as timiṭ-is i ugrud-nni ssirident-as s waman yeḥman; ad t-jebbdent seg tanzarin iwakken ad carqent ad t-nḍent deg uḥram n leḥrir. Ad t-fkent i yemma-s iwakken ad t-tessuṭeḍ mi ara d-taki, ma ur d-tuki ara, timɣarin-nni ttakent-as i ugrud-nni aman yuwzagen deg leɛcabi n ttmer ggaren-ten daxel n teqreɛtin timecṭuḥin i yettwaxdamen s usɣar.